פיטר לוגר

שמאל|ממוזער|240px|סטייק לארבעה, מוגש בדרגת עשייה מדיום רייר, במסעדה בברוקלין
פיטר לוגר (באנגלית: Peter Luger Steak House) היא מסעדת סטייקים הממוקמת בשכונת ויליאמסבורג, ברוקלין, ניו יורק, שנוסדה בשנת 1887 ולה סניף נוסף בגרייט נק (Great Neck), ניו יורק, בלונג איילנד.

סקר זאגאט בחר בפיטר לוגר למסעדת הסטייקים הטובה ביותר בעיר ניו יורק זה 26 שנים ברציפות.
למסעדה בברוקלין יש בר עץ ארוך, וחדר האוכל בסגנון טווטוני.

ב-2002 הכניס אותה ארגון ג'יימס בירד לרשימת ה"קלאסיקות של אמריקה".

המסעדה בברוקלין זכתה בכוכב במדריך מישלן האדום.

היסטוריה
המסעדה בברוקלין נוסדה ב-1887 בשם "Carl Luger's Café, Billiards and Bowling Alley" בשכונה הגרמנית שבסמוך לה נבנה תשע שנים אחרי כן גשר ויליאמסבורג.

ב-1950 העמידו צאצאיו של הבעלים המקורים את המסעדה למכירה פומבית וסול פורמן רכש אותה בשל היות "המכרז נמוך באופן שערורייתי". נכדתו, ג'ודי סטורץ', ממונה כיום על קניית הבשר עבור המסעדה. ב-1984 נסגר הסניף בגרייט נק אחרי שרפה קשה שהרסה את המסעדה. היא נפתחה מחדש שנה וחצי אחרי כן ב-1986. כיום, אחת מבעלי המסעדה היא איימי רובינשטיין, אשתו של הווארד רובינשטיין, איש יחסי הציבור הידוע שלקוחותיו כוללים את ג'ורג' שטיינברנר, רופרט מרדוק ודונלד טראמפ.

שמאל|ממוזער|240px|החלק הפנימי של הבר במסעדה בברוקלין

התפריט
האומצות המוגשות בפיטר לוגר עוברות תחילה תהליך ממושך של יישון יבש, המקנה לבשר טעם אופייני.
התפריט מצומצם, ומתמקד בעיקר באומצות פורטרהאוס המיועדות לאחד עד ארבעה סועדים.
מנות עיקריות יכולות לכלול גם אומצות אנטרקוט, כבש, דגים טריים בעונתם, ומבחר משתנה של מנות בצהרים. מנות נוספות כוללות קוקטייל חסילונים, עגבניות ביפסטייק, סלט בצל (מוגש עם רוטב סטייק), תפוחי אדמה, טוגנים, תרד מוקרם, ברוקולי, טבעות בצל, קותל חזיר שמן, ומגוון קינוחים. המסעדה מגישה גם המבורגרים, בארוחת הצהרים בלבד.

הסטייקים מוגשים כשהם פרוסים על צלחת משופעת כך שהמיצים ניגרים.

המסעדה גם מגישה רוטב סטייק משלה שמורכב מתמהיל רוטב קוקטייל עם רוטב סטייק מסורתי.

פיטר לוגר גם משווקת את רוטב הסטייק שלה בהזמנת דרך הדואר ובאמצעות קמעונאים ברחבי המדינה.

מסעדות חיקוי
שמאל|ממוזער|180px|לאחר הקינוח, מסעדת פיטר לוגר מגישה לכל לקוח מטבעות שוקולד
מספר מלצרים עזבו את פיטר לוגר ופתחו בתי סטייק משלהם עם תפריטים ומנות שעוצבו על פי הדגם התפריט והמנות המוגשים בפיטר לוגר:
 יובל סאקס פתח מסעדה כמה מטרים מהאזור
 וולפגנג צוויזנר (Wolfgang Zwiener) ייסד את "וולפגנג'ס סטייקהאוס" (Wolfgang's Steakhouse) בשני סניפים במנהטן; וכן בבוורלי הילס, קליפורניה; ואיקיקי, הוואי; סאות' ביץ', פלורידה ומקסיקו סיטי.
 בן וג'ק סינג'ג' (Sinanaj) ייסדו את בן וג'ק ויובל סאקס סטייקהאוס, ולהם שני סניפים במנהטן.
 רוברט דיקרט (Dickert), נינו של קרל לוגר, ייסד את Great Uncle Peter's steakhouse ליד סקרנטון שבפנסילבניה.
 מארקג'וזף סטייקהאוס, נוסד ב-2000 וממוקם במנהטן תחתית.
 צ'ארלי בלייר וג'ו פרון ייסדו את בלייר פרון סטייקהאוס (Blair Perrone Steakhouse) במנהטן שנסגר בינתיים.
 ג'וזף קוסטרה (Kustra) פתח את ג'וזפס' סטייקהאוס (Joseph's Steakhouse) בברידג'פורט, קונטיקט בשנת 2000. קוסטרה עבד בפיטר לוגר כשף מבצע במשך 15 שנים.

לקריאה נוספת
 שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 137.

קישורים חיצוניים


 אתר מסעדת הסטייקים של פיטר לוגר
 Zagat.com סקירה במדריך זאגאט
 About.com סקירה
 פיטר לוגר, באתר עכבר עולם


 יאיר אלטמן, הסטייק המושלם... בעולם, בלוג בתפוז, 9.10.2009


הערות שוליים

קטגוריה:ניו יורק: מסעדות